b'\n_START_ARTICLE_\nRaina (esitystekniikka)\n_START_PARAGRAPH_\nRaina on 35 mm:n diafilmille kopioiduista kuultokuvista muodostuva sarja, kuvanauha. T\xc3\xa4llaista nauhaa esitettiin kuvanheittimell\xc3\xa4 eli rainakoneella valkokankaalle. Rainaesityksi\xc3\xa4 k\xc3\xa4ytettiin kouluopetuksessa ja erilaisessa tiedotustoiminnassa. Sen syrj\xc3\xa4yttiv\xc3\xa4t my\xc3\xb6hemmin diafilmille kuvatut, usein kehystetyt, yksitt\xc3\xa4iset diakuvat. Puhekieless\xc3\xa4 raina on alkanut merkit\xc3\xa4 elokuvaa, kun sanan alkuper\xc3\xa4inen k\xc3\xa4ytt\xc3\xb6 on j\xc3\xa4\xc3\xa4nyt pois.'